রূপা কারো সন্তান ছিল, রূপা হতে পারতো আমার-আপনার কারো সন্তান। যার যায়, যেন কেবল সে একা তার দহন ও বেদনা ভোগে। সন্তান হারানোর বেদনা এমনিতেই পিতামতা ও ভাইবোন সইতে পারে না। তার ওপর রূপার ঘটনায় যে ধর্ষণের উল্লাস চলেছে, যেভাবে ঘাড় মটকে হত্যা করা হয়েছে; মধ্যযুগীয় ঘটনাও এখানে ধূসর হয়ে গেছে। ধর্ষকরা যদি ধর্ষিতা ও নিহত রূপার জীবনের প্রদীপ নিভিয়ে স্বপ্নের সমাধি করে এমন নৃশংসতা হজম করতে পারে তাহলে তাদের মৃত্যুদন্ডের মতো শাস্তি নিশ্চিত না হয়, তাহলে এই ঘটনাও ধীরে ধীরে সবাই ভুলে যাবো। আর গোটা বাংলাদেশ ধর্ষক ও খুনির ভয়ে নিরাপদ মনে হবে না নারীর কাছে। যে যেখানে থাকুন, এই জঘন্য অপরাধের, এই ভয়াবহ ধর্ষণ ও হত্যাযজ্ঞের বিরুদ্ধে প্রতিবাদ অব্যাহত রাখুন।